|  |  |  |
| --- | --- | --- |
|  | **Nyhedsbrev**  **Nr. 13**  **31. Årgang** | **Faglig information**  **til medlemmerne fra**  **Kalundborg Lærerkreds**    ***10. november 2022*** |

**Medlemsmøder om optakt til OK 24**

**HUSK**

**”LØNTJEK**

**PÅ TAGET”**

**17/11**

**OG**

**23/11**

**BEGGE DAGE**

**KL. 15-17**

**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

[**053@dlf.org**](mailto:053@dlf.org)

**Hjemmeside:**

**www.**

**kreds53.org**

**Åbningstider**

**Kredskontoret:**

Mandag 10-15

Tirsdag 10-15

Onsdag 10-15

Torsdag10-15

Fredag 9-13

Vi har haft to medlemsmøder - et i Høng og et på Nyrupskolen, som begge skulle munde ud i, at vi indsendte noget til DLF om vores tanker i forbindelse med overenskomsten 24. Det er naturligvis ikke opstilling af konkrete krav på nuværende tidspunkt.

Vi var ikke så mange på nogle af møderne, men vi havde nogle rigtig gode drøftelser af vores arbejdsliv, og hvad der er vigtigt. På baggrund af møderne har vi indsendt følgende 4 temaer til DLF

* **Ret og pligt til uddannelse** – Hvis man skal være rigtig mange år på arbejdsmarkedet, er det også nødvendigt med relevant efteruddannelse
* **Fortsat lønforløb –** I dag stopper vore lønforløb efter 12 år, så stiger man ikke yderligere i løntrin
* **Central arbejdstidsaftale** – Der er alt for stor forskel på arbejdsvilkårene, alt efter hvilken kommune, man er ansat i.
* **Der skal arbejdes for vilkår, der sikrer et godt arbejdsliv**

Anita Rathje, næstformand/kasserer

**Kongres**

Danmarks lærerforening har her tirsdag og onsdag holdt kongres. Kongresdagene startede med udviklingsforum, hvor vi ud over vores 2 kongresdelegerede Lone og Anita også havde Randi og Sanne med. Der var 3 temaer på udviklingsforum

* Pædagogisk debatkultur
* Styrkelse af den danske model i en lokal kontekst
* Det attraktive arbejdsliv

Vi fordelte os på alle temaerne, så vi havde mulighed for at høre og komme med input på alle områderne. Det er så meningen, at DLF skal arbejde videre med temaerne.

Herefter startede så selve kongressen. Der var 2 store punkter til drøftelse Inklusion og Rammer og vilkår for det gode arbejdsliv. Til begge punkter er der udarbejdet 2 inspirationshæfter. Kongressen valgte at sende en resolution til de nye folketingspolitikere med overskriften: **Lev op til jeres politiske ansvar.** Under punktet omkring inklusionen blev der også vedtaget**: Næste skridt i foreningens arbejde med inklusion** ligeledes var der en kongresvedtagelse om **en stærkere fagprofessionel stemme med indflydelse på rammer og vilkår på det gode arbejdsliv.**

Til slut var der 3 vedtægtsændringen, men ingen af dem blev vedtaget. Det ene kom fra vores forpligtende kredssamarbejde og handlede om valg til hovedstyrelsen. Vi valgte at trække det, da vi kunne se, at det ikke blev vedtaget.

Du kan læse mere om kongressen på [www.folkeskolen.dk](https://dlforg-my.sharepoint.com/personal/heis_dlf_org/Documents/Skrivebord/www.folkeskolen.dk) og på [wwww.dlf.org](http://www.dlf.org)

Anita Rathje, næstformand/kasserer

**TR og skolelederne**

Mandag den 7/11 havde vi TR-møde, hvor alle skolelederne kom på besøg sammen med Michael Gravesen og 2 fra BLU. Vi delte mødet i to, - som vores arbejdstidsaftale, A-20, lægger op til. Mødets formål var, at vi skulle dele viden, som kan være med til at kvalificere dette års kommunale redegørelse. I første del talte vi om kommunens indsatsområder for folkeskolerne. I anden del om skoleplanerne i dette skoleår hørte vi et oplæg fra en skole, hvor der har været et rigtig godt samarbejde om at få skoleplanen til at være et meningsfuldt værktøj for både leder, lærere og TR. Stemningen på mødet var god og konstruktiv, - og vi håber, at vi kan holde flere af den slags fællesmøder i det nye år.

Lone Varming, kredsformand